เปรียญธรรม 5 ประโยค
เปรียญธรรม 5 ประโยค  (ชื่อย่อ ป.ธ.5)  เป็นระดับชั้นการศึกษาแผนกบาลีของคณะสงฆ์ไทย เรียกผู้สอบผ่านได้ในชั้นนี้ว่า เปรียญโท 

ผู้สอบได้ในชั้นนี้สามารถนำใบประกาศนียบัตรมาขอใบเทียบวุฒิการศึกษาระดับมัธยมศึกษาตอนปลายจากกระทรวงศึกษาธิการได้ ถ้าผู้ที่สอบได้ชั้นนี้ได้รับแต่งตั้งให้เป็นครูสอน 1 ปี และทำการสอนมาแล้วไม่ต่ำกว่า 300 ชั่วโมง

หลักสูตรการศึกษาพระปริยัติธรรมบาลีในชั้นเปรียญธรรม 5 ประโยค 

ในชั้นนี้ แม่กองบาลีสนามหลวง กำหนดวิชาในการศึกษาไว้ 2 วิชา คือ

วิชาแปลมคธเป็นไทย (วิชาแปล) 

 วิชาแปลมคธเป็นไทย ใช้หนังสือ มงฺคลตฺถทีปนี (ทุติโย ภาโค - ภาคสอง)

วิชาแปลไทยเป็นมคธ (วิชาแต่ง) 

วิชาแปลไทยเป็นมคธในชั้น ป.ธ. 5 นี้  ใช้หนังสือ อรรถกถาธรรมบทแปล ภาคที่ 2 - 4

 อรรถกถาธรรมบทแปล (ทุติโย ภาโค - ภาคสอง)  	
 อรรถกถาธรรมบทแปล (ตติโย ภาโค - ภาคสาม)  	
 อรรถกถาธรรมบทแปล (จตุตฺโถ ภาโค - ภาคสี่)  	

ในชั้นนี้ผู้เรียนต้องศึกษาวิธีการแต่งภาษาไทยเป็นภาษาบาลีโดยใช้หนังสือ อรรถกถาธรรมบทแปล ภาค 2 -4 (ธัมมปทัฏกถา ภาษาไทย)  เพื่อฝึกแปลเป็นภาษามคธ เหมือนกับชั้นประโยค ป.ธ. 4 แต่ในชั้นนี้กรรมการจะออกข้อสอบให้ผู้สอบแต่ง คาถาบาลี ที่ปรากฏในหลักสูตรด้วย

หลักเกณฑ์ของผู้มีสิทธิ์สอบไล่ในชั้นเปรียญธรรม 5 ประโยค 

ระดับเปรียญธรรม 5 ประโยค  เรียกว่า เปรียญโท คือ ผู้ที่จะมีสิทธิสอบเปรียญธรรม 5 ประโยค   จะต้องสอบได้เปรียญธรรม 4 ประโยค และนักธรรมชั้นโทก่อน

ผู้สอบไล่ได้เปรียญธรรม 5 ประโยค 

พระภิกษุสามเณรผู้สอบไล่ได้ในชั้นนี้จะได้รับประกาศนียบัตร เลขพัดเปรียญ มีสมณศักดิ์อันดับในงานพระราชพิธี - รัฐพิธี  เหนือกว่า พระครูปลัดของพระราชาคณะ ชั้นเทพ

อ้างอิง

ดูเพิ่ม 
 การสอบสนามหลวง
 สำนักงานแม่กองบาลีสนามหลวง
 สำนักงานแม่กองธรรมสนามหลวง

แหล่งข้อมูลอื่น 
 ข้อมูลบาลีประโยค 1-2 ถึง 9 .จากบาลีดอตเน็ต

 
ระดับชั้นเปรียญธรรม
ภาษาบาลี
การศึกษาแผนกบาลีของคณะสงฆ์ไทย